Херцег Владислав/4
ЧЕТВРТИ ПРИЗОР

ДРУГИ ДВОРСКИ СТРАЖАР (долази): 
Не плаш'те се људи! Добро је!
СВИ ПРЕЂАШНИ:
Говори , шта је!
2. ДВОРСКИ СТРАЖАР:
Господар је жив и здрав!
1. ГРАЂАНИН:
Хвала Богу! Овај рече, да су га убили.
2. ДВОРСКИ СТРАЖАР:
Тако повикаше; ал хвала господу, није истина. Убијцу су свладали и свезали пре него што је нож употребио.
2. ГРАЂАНИН:
Ма ко је тај махнити, да га Бог убије!
2. ДВОРСКН СТРАЖАР:
Најмлађи син жупанов!
СВИ ОСТАЛИ:
Жупана Ђурђа?
2. ДВОРСКИ СТРАЖАР:
Његов да! Млад дечко, тежко да има 18. година.
1. ГРАЂАНИН:
Па како се до херцега докраде?
2. ДВОРСКИ СТРАЖАР:
Питај ову кукавицу, он је чувао стражу на велики врати.
1. ДВОРСКИ СТРАЖАР:
А шта ја знам! Мени не рекоше, непуштај никога у двор!
2. ГРАЂАНИН:
Казуј даље, молим те.
(Народ са свих страна оружан долази.)
2. ДВОРСКИ СТРАЖАР (народу):
Небојте се, људи, господар је жив и здрав. 
НАРОД:
Живио господар! Убијте душмане! Убијте жупана.

Херцег Владислав